הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 16, 2023-05-04 00:00

מיכאל ביטון: חברים, ברוכים הבאים, גם לאנשי המקצוע, ראשי רשויות, חברי הכנסת, טטיאנה מזרסקי, חבר הכנסת ארז מלול שהצטרף לכנסת בקדנציה הזאת, מחויב לגליל, מחויב לחקלאות, טטיאנה תמיד איתי גם בנגב וגם בגליל

ארז מלול: בשדולה

מיכאל ביטון: כן, עצוב שרק מי שגר בנגב ובגליל אכפת לו מהנגב והגליל

מיכאל ביטון:  אין מחיר על האזוריוּת

מיכאל ביטון:  אין בישראל בחירות אזוריות, אין אדם שאם הוא לא מטפל בנגב ובגליל בפעם הבאה הוא ישלם מחיר

מיכאל ביטון:  חברת הכנסת לשעבר יעל רון בן משה, תודה שאת איתנו

מיכאל ביטון:  שמעון שמארח אותנו ומשה שמוביל את הפורום הזה ביד רמה

מיכאל ביטון:  אנחנו פה לא פעם ראשונה ואנחנו פה במצב חירום

מיכאל ביטון:  קיימנו דיון בוועדה, אבל התעקשנו לבוא לראות דברים בעיניים, אין כמראה עיניים כדי להבין את חומרת הבעיה

מיכאל ביטון:  אני אשתדל לאפשר לכולם לומר את דברם, לכן כל אחד מכם שרוצה להגיד משהו שיהיה קצר ולעניין

מיכאל ביטון:       לפני יותר משנתיים הגעתי לפה עם בני גנץ כשר ביטחון חודש-חודשיים אחרי שהוא נכנס לתפקידו

מיכאל ביטון:  שלושה נושאים הונחו על שולחננו על ידי פורום קו העימות, האנשים שנמצאים פה

מיכאל ביטון:  האחד, תכנית 'מגן לצפון', הבטחה שלא מתממשת ולא מתוקצבת

מיכאל ביטון:  שתיים, מרכזי חוסן שאין בצפון, שלוש, עניינים של התאמות מס וארבע, היעדר תשתית וציוד לצוותי התערבות ביישובים

מיכאל ביטון:       תוך חצי שנה מיום כניסתנו לתפקיד אני וגנץ במשרד הביטחון, בשנה ללא תקציב מדינה, גירדנו 100 מיליון, איתנו רמ"ט פיקוד העורף לשעבר, היום במל"ל, איציק, והנענו את הספינה הזאת של מיגון הצפון, פתרונות זמניים במיסוי, ציידנו את כל צוותי ההתערבות פה בצורה מושלמת, תקצבנו את הקמת מרכזי החוסן וחנכנו אותם

מיכאל ביטון:  אני הזמנתי היום שיגיעו לפה אנשי מרכזי החוסן כי אני מבין שהכסף לא הגיע אליהם

קריאה: הם יגיעו

מיכאל ביטון: ואנחנו ניאבק שהכסף יגיע ושגם התקצוב לשנים הבאות יהיה

מיכאל ביטון:  אנחנו פה כי אנחנו רואים מחדל לאומי של מדינה שמצהירה בקבינט, חלטת מיגון הצפון ומיגון לעורף התקבלה בקבינט, משום מה קראו לה החלטה סודית, זה הפסיק להיות סודי וכולם יודעים מה ההחלטה, למגן את הצפון ב-500 מיליון שקל כל שנה על פני עשר שנים, מבני ציבור וחברה אזרחית ובתים פרטיים לפי סדרי עדיפויות, לפי תכנית עבודה

מיכאל ביטון:       בשנה ללא תקציב מצאנו 100 מיליון והתחלנו לבצע

מיכאל ביטון:  אני מאוד גאה בשותפות שעשינו עם משרד השיכון והפנים, הפנים גם בהיבטים של היתרי בנייה, והשיכון בהיבטים של השתתפות במימון לרעידות אדמה, זה הפיילוט שעשינו בקרית שמונה וצריך לעשות את הפיילוט הזה גם בשלומי

מיכאל ביטון:  עם הקמת הממשלה הקודמת תקצבנו את זה בעוד כ-300-200 מיליון שקל לביצוע

מיכאל ביטון:  רוב הכסף הזה מהתחייבויות, קיבלנו דוחות מהאוצר, אבל לא הכול שולם ואז אני רואה את שר האוצר סוקר במליאה את תקציב 2022-23 ואני רואה 70 מיליון לביצוע למיגון הצפון, אבל 100 הרשאה להתחייב

מיכאל ביטון:       מה שאומרים לנו באוצר בדיונים, שאפילו חשבונות מהעבר של 22' יכול להיות שישולמו מהתקציב העתידי של 23'

מיכאל ביטון:  זאת אומרת גם ה-100-70 הם לא חדשים אם לא יושבו החשבונות הקודמים ויאפשרו להם מימוש היתרות

מיכאל ביטון:       אנחנו פה במשבר טוטאלי

מיכאל ביטון:  אנחנו זעקנו את הזעקה הזאת לפני שטילים התחילו לעוף, אף אחד לא שמע אותנו

מיכאל ביטון:  עדיף לטפל בבעיה לפני שטילים עפים, כשהם עפים פתאום כולם מגיעים, אז שר האוצר היה פה

קריאה: הרמטכ"ל היה פה

מיכאל ביטון: כולם, ועכשיו עזה בוערת ואנחנו פה בכל זאת

מיכאל ביטון:  שדרות ממוגנת, עוטף עזה ממוגן, אשקלון לא כל כך ממוגנת, היא צריכה לקבל מיגון

מיכאל ביטון:  רמת המיגון של עוטף עזה היא פי עשרה טובה מרמת המיגון של הצפון ורמת האיום בצפון היא פי עשרה גבוהה מרמת האיום של עזה

מיכאל ביטון:  הפער הזה הוא בלתי נסבל, הוא לא מתקבל על הדעת

מיכאל ביטון:  אנחנו בכנסת נשמיע את הזעקה הזאת וניאבק, אבל זה מאבק ציבורי, זה מאבק שמישהו רוצה לשים אותו בצד בגלל סוגיות אחרות

מיכאל ביטון:  זה חייב להיות בקדמת הבמה, אם לא, אנחנו לא נביא מאות מיליונים

מיכאל ביטון:       אני לא חושב שנביא 500 מיליון הפעם, אבל 300-200 מיליון זה היעד

מיכאל ביטון:  צריך לתת פה האצה של המיגון

מיכאל ביטון:  את הקילומטר הראשון אנחנו לא גומרים ורוצים לעבור למרחקים הגדולים יותר ומבחינת איום הקילומטר זה מדד לא רלוונטי, כל קטיושה, כל כלי הכי פרימיטיבי עובר את הקילומטר הראשון

מיכאל ביטון:  קבענו קילומטר ראשון כי רצינו למרגמות, להתקפה, להגנת בשעת התקפה, רצינו את זה לעוד סיבות, אבל המיגון הזה צריך להגיע עשרות קילומטר דרומה, לא קילומטר ראשון

מיכאל ביטון:       אנחנו פה כדי להקשיב ומפה ממשיכים להיאבק על זה בכנסת

מיכאל ביטון:  אני שמח שחברי הכנסת איתי, קואליציה, אופוזיציה, הדבר הזה הוא בכלל לא פוליטי, הוא מהותי

מיכאל ביטון:  חוסן של מדינה הוא הדרך שלנו להגיד לאנשי הצפון שהם חשובים לנו, נאבקנו למען הצפון והגליל בהיבטים החקלאיים

מיכאל ביטון:  שר החקלאות החדש והסגן שלו מדברים בשפה טובה יותר כלפי החקלאות, המבחן שלהם יהיה בתקציב, איך הוא ייראה ואם הם פותרים בעיות, אבל לפחות הגישה שלהם טובה ואנחנו מכבדים את זה, אבל היינו בלם מפני זוועות יותר גדולות בחקלאות ביחס של ישראל ביתנו לחקלאות בקדנציה הקודמת ובלמנו, בלמנו מעשים, בלמנו חקיקה, הבאנו בסוף שמירה על ענף שרצו לפרק אותו וזה דבר שאנחנו נמשיך לעשות אותו גם בכנסת

מיכאל ביטון:  יש לנו הרבה הצעות חוק בהיבטים של חקלאות שהן כבר עומדות להיות נידונות ומוצבעות בכנסת

מיכאל ביטון:       אנחנו ננהל את הדיון הזה תמציתי, כל אחד יגיד כשהוא רוצה לדבר, לא חייבים

מיכאל ביטון:  מי שכן, ידבר קצר

מיכאל ביטון:  אני רוצה לתת למי שלא היה איתנו בדיון סקירה, מל"ל, מה קורה, איפה הדברים עומדים

מיכאל ביטון:  יש לנו נציג משרד הביטחון פה? אין לנו

מיכאל ביטון:  אנחנו דרשנו מהם לבוא, הם אמרו שהם יהיו, הם לא באו

מיכאל ביטון:  אמרתי לגלנט שהוא לא עוזר לי לעזור לו, כי אני לא מנהל מלחמה במשרד הביטחון כרגע, המאבק הוא באוצר שצריך להביא את הכסף

מיכאל ביטון:  אבל אני מקווה שזה מספיק חשוב למשרד הביטחון למגן את הצפון וזה לא עיסוק שולי של אנשי משרד הביטחון, כי בסוף מי שמאוים ראשון במלחמות הבאות זה האזרחים, מי שנפגע ראשון זה האזרחים, מי שחוטף את הטילים הראשונים זה האזרחים

מיכאל ביטון:       זה שמשרד הביטחון לא שלח לפה נציג הבוקר זה דבר חמור מאוד ואנחנו לא נעבור על זה לסדר היום

מיכאל ביטון:  אבל כרגע אנחנו מנהלים מאבק באוצר שצריך לתקצב

מיכאל ביטון:  אם נראה שמשרד הביטחון לא מטיל את כובד משקלו בתחום הזה יכול להיות שאנחנו צריכים גם להפנות חלק מהמאבק מול משרד הביטחון

מיכאל ביטון:      אז המל"ל, תן לנו סקירה, אחר כך חברי הכנסת ואחר כך האחרים

איציק בר: אני אגיד ממש בקצרה

איציק בר:  אני נותן לך פה את הדוח הזה, אנחנו ישבנו עם פיקוד העורף לראות כל מה שקרה ב-22', יש פה שקף שמראה כל מה שבוצע וכל מה שבביצוע, אפרופו מה שאמרת אל מול התחייבויות

איציק בר:  מונחת פה תכנית למדרגת 500 מיליון שקל ל-23'

איציק בר:  פיקוד העורף ערוך גם בהקשר של המִנהלת, גם היבט הפרויקטים, גם היבט של מדרגות לממש

איציק בר:       האירוע הוא תקציב

איציק בר:  אני אתן רקע

איציק בר:  הסיפור של 302ב', החלטת ממשלה, היא נולדה מטענה שלא בוצעה תכנית רב שנתית בפערי המיגון בצפון

איציק בר:  הונחה תכנית, המסגרת היא חמישה מיליארד שקלים, כמו שנאמר כאן, הוקמה מִנהלת שעלתה על הקרקע, התחילו לעבוד באותם יישובים צמודי גדר, כפי שצוין, ויש פה תכנית שהיא תכנית המשך

איציק בר:  הסכנה בדבר הזה זה שאם לא יהיה פה תקציב המשכי אז גם המנהלת וגם ההתחייבויות, הדבר הזה יילך אחורה ותהיה פה עצירה

איציק בר:       יש פה תכנית שמשלבת משרדים, לדוגמה התחדשות עירונית, גם לשלומי וגם לקרית שמונה, עם מסגרת תקציב מתוך תקציב 'מגן הצפון' במסגרת 302ב'

איציק בר:  אני חושב שצריך להיות פה יעד של הממשלה הנוכחית ולהביא את מסגרת התקציב ולעשות את הכול כדי להביא את ה-500 מיליון שקלים

איציק בר:  אין פה בעיה של מימוש, של ביצוע, יש פה עניין של תקציב

איציק בר:  אני נפגשתי עם שר האוצר, הצגתי לו את מה שאתה רואה כאן

משה דוידוביץ: מתי?      

איציק בר: לפני דיוני התקציב, לפני כמעט חודשיים

משה דוידוביץ: למה אני שואל? כי שר האוצר היה פה לפני שבועיים ימים אצלנו, עם מנכ"ל המשרד, עם הממונה על התקציבים, עם ראש רשות המסים, עם כל הפורום הנכבד הזה, והסוגיה היחידה שהוא העלה, בר, מי כמוך יודע, עד אתמול היית אחראי פה בגזרה, מימוש

משה דוידוביץ:  משרד הביטחון לא מסוגל לבצע באמצעות החברות הקבלניות אז למה להקצות תקציבים שהוא לא יודע לממש? זו הייתה האמירה בישיבה

מיכאל ביטון: קשקוש

קריאה: מה שמומש זה 67 מיליון בלבד

משה דוידוביץ: נכון

משה דוידוביץ:  אבל הוא לא מבין שזה תהליכים

מיכאל ביטון: יש התחייבויות, זה שוריין

קריאה: אבל אם אחרי פגישה איתכם ככה הוא מציג את זה, אז –      

איציק בר: אפשר לראות פה, חבר הכנסת, שקף של ניתוח 22' בצבעים, מה בוצע, מה בתהליך ביצוע

איציק בר:  אני מזכיר שזה פרויקטים, להתחבר ליישובים, לאשר את הדגמים של הממ"דים, להקים את המנהלת, לעשות סיורים, לעשות מיפויים, לייצר פה ועדת ערר אל מול סוגיות, לעלות על הקרקע

איציק בר:  יש פה הליכים שאני חושב שאנחנו במצב טוב בהתארגנות המדינתית

איציק בר:       אני הצגתי לשר האוצר מספר היבטים בעולמות הביטחון

איציק בר:  האחד, לא פוגש פה את הצפון, אבל זה מרכיבי הביטחון באיו"ש, שזה ללא תקציב

איציק בר:  אני שמח שהשנה יש לזה תקציב, בטח עם כל מה שקורה באיו"ש, ורק היום בבוקר בשכם המבצע של פגיעה - - -     

מיכאל ביטון: אנחנו גם שמחים שיש לאיו"ש כסף, אבל אני מקווה שזה שר לאיו"ש

איציק בר: לא, ברור, אני אומר פה מה הוצג

מיכאל ביטון: זה שר שביקש סמכויות לאיו"ש, אולי הוא לא ביקש את הסמכויות לגליל

איציק בר: הוצגו שלושה נושאים, הראשון זה 302ב', הסיפור של מיגון הניוד והדבר השלישי זה מרכיבי ביטחון

איציק בר:  זה צריך להיות פרויקט ראשון, זה פרויקט הדגל

מיכאל ביטון: כמה תוספתי היה לאיו"ש למרכיבי ביטחון?      

איציק בר: מרכיבי ביטחון לא היה תוספתי, הייתה התחייבות שישמרו את התקציב של שנה קודמת

איציק בר:  התוספתי היה מיגון הניוד שלא טופל שהוא משפיע על משרד החינוך, על משרד התחבורה, על הרכבים של הרבש"צים, 40 מיליון שקל

מיכאל ביטון: 40 לשנתיים

איציק בר: כן, 40 לשנתיים שבשנתיים האחרונות לא ניתן לזה תקציב, זה היה בהסכמים קואליציוניים

איציק בר:  המערך של הרכבים שמצריך מיגון נשחק באופן משמעותי

איציק בר:  אין ספק שזה פרויקט הדגל

מיכאל ביטון: משה, הכי קל לשר האוצר להגיד שמישהו אחר לא יודע לבצע כדי לא לתקצב

מיכאל ביטון:  יש פה רמת ביצוע גבוהה וצוות ביצוע והאגף לבינוי במשרד השיכון עובד יפה

מיכאל ביטון:  זו משימה מורכבת, אבל ברגע שהם קיבלו אוקיי הם רצו קדימה וככל שיהיה יותר כסף להתחייב הם ירוצו יותר קדימה

מיכאל ביטון:  כשאין כסף לא מתכננים ולא מבצעים

מיכאל ביטון:       יש לי שאלה אליך, אתם מנהלים את עבודת הקבינט, ההחלטה הזאת התקבלה בקבינט

מיכאל ביטון:  הקבינט צריך לבוא ולהגיד שהוא מחליט אחרת, שהוא רוצה למגן את הצפון ב-100 מיליון בשנה

מיכאל ביטון:  הרי הוא לא מקיים את ההחלטות שלו, זה דבר שהוא חסר תקדים

מיכאל ביטון:  הקבינט החליט שזה יהיה עשור, 500 לשנה, לפחות שיכנסו את הקבינט וידונו במיגון

מיכאל ביטון:  מה, מיגון הצפון לא מצדיק דיון קבינט? האיום הכי גדול שיש זה על האזרחים

מיכאל ביטון:  אז על טילים ועל מנהרות ועל הכול יש דיוני קבינט, הייתי בקבינט, תעשו דיון קבינט על מיגון

מיכאל ביטון:  תגיד לצחי הנגבי שיעשה דיון קבינט

מיכאל ביטון:  דחוף, לפני התקציב

מיכאל ביטון:  יש לך אירוע, נורו פה טילים, נורו שם טילים, יש פה הצדקה לדיון הזה

איציק בר: קודם כל אין ספק

איציק בר:  צריך להבין שזה לא עניין של לקבל החלטה על החלטת ממשלה, יש החלטת ממשלה, היא גם מגדירה את מסגרת התקציב

איציק בר:  יש החלטות ממשלה שאין להן תקציב ואז זה בעיה לממש, פה סגרו את מסגרת התקציב, עכשיו צריך רק לממש

איציק בר:  המימוש הוא לא באמת דיון קבינט, הוא עניין של החלטה של הממשלה

מיכאל ביטון: אבל קבינט שמחליט משהו וזה לא מתבצע והאיום גדל צריך להתכנס, לשאול את השאלות

מיכאל ביטון:  לשאול את האוצר, לשאול את הביטחון, לתת תשובות שיודיעו לאזרחים

מיכאל ביטון:  הרי אם זה ב-500 מיליון לשנה זה נגמר בעשר שנים, אם זה 100 מיליון בשנה זה נגמר ב-50 שנה

מיכאל ביטון:  הילדים שייהנו מהמיגון הזה עוד לא נולדו

מיכאל ביטון:  אז אם יש החלטה אמיצה של מדינה שמפסיקים למגן, שתחליט, אבל לא להיגרר לזה, לא להתגלגל לזה שהיא מתעלמת, שתקבל החלטה אמיצה מאשר להתגלגל

משה דוידוביץ: אני חושב שיש פה שילוב ידיים גם של האזרחים פה, בסופו של יום כשתפרוץ מלחמה, לא אם תפרוץ, כולנו יודעים את זה, גם האלוף כשהוא כינס אותנו, זה לא משהו שהוא מסווג, הסביר לנו שזה בפתח, כשתפרוץ מלחמה אם העורף יהיה ממוגן דיו אז צה"ל יוכל לעבור ביתר שאת בשקט גמור

משה דוידוביץ:  אם צה"ל יצטרך להתעסק עם פצועים והרוגים בקו העימות, והוא יצטרך לדאבוננו בקצב הזה, אז אני לא אומר שהוא לא ינצח, הוא ינצח, כי יש לנו צבא חזק, יעיל והכי טוב במזרח התיכון לפחות, אבל זה ייקח לו לא מעט זמן, זה יגרור אותו למקומות שהוא לא צריך לעסוק בהם

משה דוידוביץ:       מי כמונו יודעים, ב-2006 היינו שם ברשויות המקומיות, מה קרה לרשויות חלשות שקרסו

משה דוידוביץ:  כל פיקוד העורף היה שם, אני הייתי חשב מלווה בחצור הגלילית, הצבא ניהל את היישוב הזה

משה דוידוביץ:  זה מה שאתם רוצים, להתעסק עם הרוגים ופצועים? זה מה שהצבא צריך להתעסק, או שהוא צריך להתעסק במאמץ המרכזי לתקוף ולגמור את האויב ולחסל את העסק הזה? מישהו שם מתבלבל, מישהו שם חושב שזה יעבור ליד

משה דוידוביץ:  זה לא יעבור ליד

מיכאל ביטון: זה לא פחות מבניין הכוח

איציק בר: אותי לא צריך לשכנע

משה דוידוביץ: אני יודע, איציק, בגלל זה אני אומר, אתה צריך לתת לנו עוד פוש מטעמך

מיכאל ביטון: טטיאנה ואחר כך ראשי הרשויות

טטיאנה (טניה) מזרסקי:  אני תושבת הגליל, אני גרה בכרמיאל

טטיאנה (טניה) מזרסקי:  קודם כל כשאנחנו מדברים על קו העימות זה לא סתם מושג, בקו העימות אנחנו מדברים על חיי אדם, על חיי אזרחים

טטיאנה (טניה) מזרסקי:  גם על איכות החיים של האזרחים, לא רק בעת מלחמה

טטיאנה (טניה) מזרסקי:  לא סתם חבר הכנסת מיכאל ביטון התעקש להקים את הוועדה המיוחדת לפיתוח וחיזוק גם הנגב וגם הגליל

טטיאנה (טניה) מזרסקי:       השדולה הראשונה שביקשתי להקים זה שדולה לחיזוק ופיתוח הגליל וביחד עם צביקה פוגל אנחנו נבנה תכנית עבודה, נעשה השקה מסודרת

טטיאנה (טניה) מזרסקי:  אנחנו מאוד קשובים לכם, ראשי המועצות

טטיאנה (טניה) מזרסקי:  חשוב לנו להיות קשובים לכם ואנחנו באמת קשובים, בכל מפגש, בכל ישיבה בוועדה או פורום בשטח שאנחנו באים בביקור שלנו

טטיאנה (טניה) מזרסקי:  יש לנו כלים פרלמנטריים שונים שאנחנו יכולים להקים ולהשתמש בהם, גם ליזום דיונים בוועדה ומשרדי ממשלה יהיו מחויבים לתת דין וחשבון בוועדה, גם בשדולה, אנחנו יכולים לערב תקשורת ולהגיש שאילתות לשרים, להגיש הצעות לסדר ודיונים דחופים

טטיאנה (טניה) מזרסקי:       תשתמשו בנו, אנחנו קשובים לכם ואנחנו פה בשבילכם, לא בשביל להצטלם, יש לנו מספיק תמונות, אנחנו כאן כדי להיות כלי שלכם לשינוי

ארז מלול: בעל הבית, ראש המועצה, ידידי שמעון, מטה אשר, משה ויושב ראש הוועדה, עמיתי חבר הכנסת מיכאל ביטון וטטיאנה וניסים

ארז מלול:  כשבאתי לכנסת, הוא אמר קדנציה ראשונה, כשאמרו לי ועדות, אמרו לי נגב וגליל, מיכאל ביטון, זו הוועדה, ואמרתי גם לבן של שמעון, ששי, איזה ועדות יבחר והוא נהיה חבר בוועדת נגב גליל, אתמול אישרנו את זה בוועדת הכנסת

ארז מלול:  אז באמת זו זכות ואני רואה את העבודה שלו והוא אחד מחברי הכנסת שעובדים ועושים, לא רק מדברים

ארז מלול:       אני גם מש"ס, מפלגה שדואגת לפריפריה

ארז מלול:  עזבתי את הדיוני התקציב, חוק ההסדרים בוועדת הפנים, אתמול ישבנו עד אחת בלילה והיום יש מרתונים, אבל הגליל חשוב לי

ארז מלול:  אני מכיר פה את האנשים

ארז מלול:  גיסי גר פה, את בטח מכירה אותו, הרב גרציאני, המוהל, גר פה

ארז מלול:  כשרוצים להירגע באים לפה

ארז מלול:       כמו שאמר מיכאל, אני חבר כנסת חדש, אני לא באתי לתת פתרונות, באתי ללמוד, ללמוד ולעשות

ארז מלול:  אנחנו אוהבים את הפריפריה, כל עם ישראל נהנה מהאזור פה וצריך לטפח את המקום

ארז מלול:  יש לנו שר חקלאות וסגן שעושים עבודת קודש, מיכאל אמר את זה בוועדה והוא חוזר על זה, מבחינת המיגון, שמעתי את הנתונים מהמל"ל ואנחנו נבדוק את העזרה בביצוע

ארז מלול:  אנחנו עומדים לרשותכם

ארז מלול:       כשהייתי במשרד לשירותי דת, שמעון יעיד כמה פעלנו למען האזור

ארז מלול:  הסיבה, הרי כל אחד סוחב לאינטרסים שלו, כמו שאמר מיכאל, אבל אמרנו כדי לאשר תקציב בקריטריונים הכנסנו את גבול הצפון

ארז מלול:  היה פה מקווה, ניסים רובין, כמה הוא נלחם, כמעט התאשפז, אתה זוכר את הישיבות ואת הכול, בתי כנסת, מקוואות, זה עשינו במשרד הדתות

ארז מלול:  שמעון היה בן בית אצלנו, שמעון נלחם וצעק והרים שולחנות, אמר שאנשים פה סובלים, לפחות תדאגו להם שלא יצטרכו לנסוע רחוק

ארז מלול:  גם אתה היית עם עודד פלוס

ארז מלול:      אנחנו לרשותכם, כל מה שאתם צריכים, גם בוועדה, גם כחבר כנסת, גם בקואליציה ואני מקווה שלא יהיו טילים, אני מתפלל

ארז מלול:  אני מקווה שלא יהיה, אבל אסור לסמוך על הנס ועל המזל וצריך לפעול למיגון, זה שזה לא מתקדם זה יכול להיות בעוכרינו

ארז מלול:  תודה רבה

גיורא זלץ: בוקר טוב, תודה רבה על הביקור

גיורא זלץ:  אני לא אדבר על המיגון כי דיברו מספיק ואולי גם ידברו, אני כן אגיד משפט אחד שחשוב שנבין אותו כולנו, הוא משפט קשה, אבל בעיניי הוא נכון, אני חושב שהנזקים הגדולים שיהיו, ויהיו, גם בגוף, גם בנפש, גם ברכוש, באירוע הבא עם לבנון עיקר הסיבות שלו לא יהיו בגלל מה שהחיזבאללה יעשו, אלא בגלל מה שממשלות ישראל לא עשו מ-2006

גיורא זלץ:  זאת המציאות

גיורא זלץ:       המיגון, יש לי המון מה לדבר, אני גם על הרעיון, גם על הביצוע וגם על הניהול, אני לא מסכים איתכם שהכול טוב ואני אחד מאלה שזה קורה אצלו כרגע, אבל אם תרצה, אני לא רוצה בפורום הגדול, אני אשמח להרחיב, אז אני עוזב את המיגון לרגע, אני אתן את זה גם לאחרים

גיורא זלץ:       אני חושב שבמדינת ישראל קורה כרגע ניסוי חברתי מעניין ברמה עולמית, איך מדינה מתנהלת בלי שלטון מרכזי

גיורא זלץ:  זאת המציאות היום, אין שלטון מרכזי במדינת ישראל

גיורא זלץ:  מכיוון שזה המצב כרגע, ואני לא רואה שזה ישתנה בחודשים הקרובים, הלוואי שאני טועה, אני חושב שלעשות דברים גדולים חדשים זה מאוד בעייתי והעיסוק שלכם, אני מבקש, מקווה, שיהיה בדברים שכבר הוחלטו ואושרו אבל לא קורים

גיורא זלץ:       אני אתן לך כמה דוגמאות, בקיצור נמרץ

גיורא זלץ:  דיבר גואטה על החינוך ועל בתי הספר ועל גני הילדים

גיורא זלץ:  מזל שהוא מצא את נייטי, הוא נתן לו הרבה כסף לבית הספר

גיורא זלץ:  לא מזל, עבודה קשה, כל הכבוד

גיורא זלץ:  אבל מה הבעיה פה? עד לפני חצי שנה בערך משרד החינוך תקצב מבני חינוך, לא חשוב אם זה בתי ספר, כיתות או גני ילדים, משהו כמו 4,600 שקל למטר

גיורא זלץ:  עשו עבודה קשה והעלו את זה ל-5,600, זה המצב היום

גיורא זלץ:  יראה לי פה מישהו אחד איך בונים גן ילדים או בית ספר ב-5,600

גיורא זלץ:  מדברים על 9,000-8,500 במקרה הטוב

גיורא זלץ:       זאת אומרת יוצאים לדרך מראש עם חצי מהכסף, שלא לדבר אם צריך לפנות, להרוס, תשתיות בשטח וכו' וכו'

גיורא זלץ:  לכן, מדברים פה הרבה על חוסר בכיתות וגני ילדים, זה לא פלא, אם באים לראש רשות ואומרים לו שיבנה גן ילדים, שעולה לו שני מיליון והוא יקבל 900,000 והוא יבנה

מיכאל ביטון: הוא לא יקלוט תושבים

גיורא זלץ: הוא יקלוט והוא ישים קרוונים ויהיה בלגן, כמו שיש בחלק מהרשויות

גיורא זלץ:  אז אם רוצים לעשות משהו צריך לעבוד עם משרד החינוך ועם אנשי מקצוע ולעדכן את המספרים האלה, כי זה לא נורמלי

גיורא זלץ:      דוגמה שנייה, היסעים

גיורא זלץ:  מדברים על זה כבר ארבע ממשלות, כולל בממשלה שאתם הייתם

גיורא זלץ:  לא צריך להעלות את תקציב ההסעות בתחבורה הציבורית, אבל צריך לתת לגליל המערבי לנהל את התחבורה הציבורית בגליל המערבי ולגליל העליון לנהל את התחבורה הציבורית בגליל העליון, כמו שעושים בגולן ועושים את זה מצוין

גיורא זלץ:  באותו תקציב

גיורא זלץ:  התחבורה הציבורית בפריפריה היא גירעונית, אל תוסיפו תקציב, אבל אלה החלטות שכבר דיברו עליהן, תעבירו את האחריות לתחבורה הציבורית לראשי הרשויות כי הם יודעים מה צריך, איך צריך, איפה צריך

ארז מלול: לא מתייעצים איתכם?      

גיורא זלץ: שום דבר לא

ארז מלול: אני לא מבין, הם מחליטים לבד?      

גיורא זלץ: כן, גם על קווי האוטובוסים, גם מאיפה לאן, גם באיזה שעות, ולכן עושים שטויות

קריאה: אוטובוסים ריקים נוסעים סתם

גיורא זלץ: שוב, אני נותן כותרות, כדוגמה אני אומר

גיורא זלץ:  זה דבר שכבר קיים, לא צריך לעשות שום דבר אחר, תנו אחריות למי שיודע לנהל את זה

ניסים ואטורי: מה ההבדל ביניכם לבין הגולן?      

גיורא זלץ: לפני תשע או עשר שנים החברה הכלכלית של הגולן קיבלה אחריות על ההסעות בגולן

גיורא זלץ:  היא הכניסה את האוטובוסים של המועצה ואת התקציב של המדינה והגולן מנהל את ההסעות של הגולן, שדרך אגב גם אנחנו נעזרים בו כי זה עובר על ידינו

גיורא זלץ:  מה שאני מנסה להגיד, תלמד את זה - - -     

ניסים ואטורי: אני הייתי חבר מועצה

קריאה: גיורא, הפיילוט היה בגלל שהיו הסעות לחיילים

מיכאל ביטון: סליחה, יש לנו פה הרבה אנשים שרוצים לדבר, אתה חייב להיות קצר ולעניין

גיורא זלץ: עוד שלוש דוגמאות

גיורא זלץ:  הקמנו מוקד בגליל העליון בעזרה מדהימה של משה ושל אחרים

גיורא זלץ:  עדיין חסרים שם סכומי כסף למוקד רואה, למצלמות ולכל מיני דברים

גיורא זלץ:  היום למוקד הזה, שהוא מדהים, הבאנו מעל מיליון שקל מהתקציב השוטף של המועצה

גיורא זלץ:  למה? למה אני צריך לשלם את הדבר הזה? ועדיין חסר כסף שם

גיורא זלץ:       שתי דוגמאות אחרונות, משרד הכלכלה ומשרד התיירות, ופה אני אצטרך את העזרה שלכם כי אין עם מי לדבר כרגע

גיורא זלץ:  לא כי הם אנשים רעים, כי לא יודע במה הם עסוקים

גיורא זלץ:  יש לנו תקציב של משרד התיירות של שלושה מיליון שקל מ-21', תמיכה לפרויקט מסוים

גיורא זלץ:  לא מצליחים להוציא את התקציב הזה

מיכאל ביטון: לאיזה מטרה?     

גיורא זלץ: לחניון שכולם רוצים אותו וכולם יודעים שצריך אותו

גיורא זלץ:  שהוא מוקם, דרך אגב, 12 מיליון שקל כבר הושקעו שם

גיורא זלץ:       דוגמה אחרת שקשורה למשרד הכלכלה

גיורא זלץ:  יש אזורי תעשייה, שכולם יודעים שהם ישנים, הם קמו לפני שהיה מוכר אזור תעשייה

גיורא זלץ:  לא מכירים את זה כאזור תעשייה, אבל זה אזור תעשייה, הוא פועל כאזור תעשייה, אז מה שאני אומר, זה כדוגמאות, מה שאני מבקש, שוב, אני לא תולה בכם כרגע, אתם על הכיפק, שתצליחו להביא דברים גדולים וחדשים כי זה מאוד מסובך היום, אבל אותם דברים – כי הביטחון, אתה דיברת על זה קודם, הביטחון זה לא רק המיגון והצבא, הביטחון זה גם החוסן הכלכלי ובתחום הזה אין לנו שותף, אין לנו עם מי לדבר כבר הרבה מאוד זמן

מיכאל ביטון: אנחנו ניקח חלק מהמשימות שתיארת ואני מבקש - - -     

גיורא זלץ: על החוסן תדבר, נכון?      

מיכאל ביטון: כן, נעסוק בזה, זה שלנו, אנחנו לא מוותרים על מרכזי החוסן

ניסים ואטורי: אני שמח להיות כאן, הייתי כבר במספר סיורים

ניסים ואטורי:  אני לא אציין את כל ראשי המועצה, בעקבות קורונה אני קצת שוכח שמות, אבל אני עשיתי פה הרבה סיורים, הנושא הזה מאוד חשוב וקרוב לליבי ולחברים פה, אני חושב שמיכאל גם עושה עבודה מצוינת, אין פה קואליציה אופוזיציה, אנחנו משתמשים בכל הכוחות שלנו, כל אחד במה שיכול לעזור ואנחנו כצוות באים לעזור כמה שאפשר גם בנגב, גם בגליל ובגולן

ניסים ואטורי:       ישבתי עם ראש הממשלה אתמול בנושא הזה ואני גם רוצה לעשות פגישת המשך לאחר שאנחנו נסיים את הסיור הזה

ניסים ואטורי:  הסברתי לו, אני יודע שיש כאן בעיות, גם הסיבות למה לא מגיבים בצורה יותר מקיפה

ניסים ואטורי:  בעקבות ישיבות, גם בוועדת חוץ וביטחון - - -     

מיכאל ביטון: אתה גם אמור להקים ועדת משנה לנושא הזה

ניסים ואטורי: אני מקווה, כן, אני דיברתי איתו על זה, שעדיין לא הוקמה ועדת משנה לפיקוד העורף, דיברתי עם יולי וזה לא הסתייע אז דיברתי גם עם ראש הממשלה על זה, שחייבים להקים את הוועדה הזו, אנחנו כבר חצי שנה בתוך ממשלה ואין את ועדת המשנה, מעניינים פוליטיים וכל מיני

ניסים ואטורי:  והסברתי על נושא המיגון, ברור שהוא מבין את זה, אמרנו שאם מתכננים משהו גדול, כאילו בואו נמתין בסבלנות לגבי התגובה שהייתה, כי היא לא הייתה מספיקה ולא זה, ברור לי מה עומד מאחורי הדברים אז אמרתי לו שחייבים למגן את הצפון, מה תעשה אחרי זה? ייפול פה גשם של טילים, אנשים ייפגעו ואנחנו ידענו שהולך להיות והנה אנחנו מדברים על זה עכשיו, אנחנו צריכים למצוא את הפתרון הזה איך עושים

ניסים ואטורי:  גם מבחינת מגן לצפון, אולי להחזיר חלק ממנו

ניסים ואטורי:       לא שאני מבטיח פה הבטחות, אנחנו נלחמים על זה

ניסים ואטורי:  זאת אומרת גם אני נלחם על זה, אם זה מול ראש הממשלה וגם בוועדת חוץ וביטחון, מה שאפשר

ניסים ואטורי:  אנחנו נצטרך להחזיר חלק מהתכנית, למצוא פתרונות

ניסים ואטורי:  אמרתי לו שלפחות בחודש הקרוב צריך להביא איזה משהו, זו דעתי, צריך להביא משהו לציבור, לא נוכל להסביר איך נופלים טילים ואנחנו לא מוגנים

ניסים ואטורי:  וזה לא רק נתניהו, זה ממשלות אחורה ככה 20 שנה, למרות שבהרבה מהשנים האלה הוא היה ראש ממשלה ובכלל גם הליכוד, אבל אין פה פוליטיקה, אנחנו לא מדברים פה פוליטיקה, זה לא מעניין

ניסים ואטורי:  אם צריך לבקר אנחנו נבקר גם את הממשלה בנושא הזה כי מה שחשוב זה חיי אדם, גם מבחינת המיגון של הצפון

ניסים ואטורי:  אני אומר צפון, כי בעיקר החור הכי גדול אצלנו זה הצפון

ניסים ואטורי:       וגם בנושאים נוספים, גם תחבורה, אנחנו צריכים לרכז מאמץ

ניסים ואטורי:  היתרון של הוועדה הזאת שמיכאל בראשה ואנחנו חברי כנסת מכל הסיעות וזה נותן פה הבדל, זאת אומרת זו לא סיעה שהיא צבועה באיזה שהוא צבע של מפלגה ואז גם אין התנגדויות לדברים שאנחנו נביא, זאת אומרת לא שבאנו כליכוד, כמחנה לאומי, כיש עתיד, זה לא העניין

ניסים ואטורי:      אני מאחל לנו ולכם בהצלחה והדרך לפנינו, אין פה הוקוס פוקוס, אנחנו יודעים את זה, זו עבודה, גם להעביר חוק לוקח הרבה זמן עד שזה עובר בסוף, עד נקודת הסיום, ואני מקווה שיהיה לנו בהצלחה

ניסים ואטורי:  אני פה כדי להקשיב לכם וגם כדי מפה לראות איך עושים תכנית עבודה

מיכאל ביטון: תודה, ואטורי

מיכאל ביטון:  גבי נעמן

גבי נעמן: בוקר טוב לכולם

גבי נעמן:  היושב ראש, אני דיברתי ביום שני בוועדה בירושלים ושם נגעתי בסוגיה הזאת של איך מסיימים קודם כל בשנה הזאת את תקצוב של 0 עד 1, שזה שווה 370 מיליון שקלים ולא פחות, מתוך זה גם הולך למִנהלת, גם הולך להיתרי בנייה, כך שהשנה הזאת, שנת 23', חייבת להיות מתוקצבת ב-500 מיליון ושקל אחד פחות לא

גבי נעמן:  אחת, לסיים את כל הממ"דים מ-0 עד 1, שתיים, לקחת את יתרת הכספים האלה ולקדם תכניות ל-02 או 04

גבי נעמן:       אני חושב, משה, יחד עם כל החברים כאן, יש לדרוש מהממשלה לתקצב את כל קו העימות, 0 עד 9, לא פחות ולא כל שנה עוד מטר ועוד מטר, כי בדרך הזו אנחנו נמצא את עצמנו באמת עם הנכדים שלנו שאולי יקרה משהו

גבי נעמן:       אני חושב שמהיום צריכה לצאת הצהרה מהוועדה הזו שכולנו תמימי דעים ששנת 23' חייבת להיות מתוקצבת ב-500 מיליון על מנת לסיים פרק אחד, שזה 0 עד 1 ומיד לקדם היתרי בנייה ל-02

גבי נעמן:  ככה אני חושב שאפשר להמשיך, כמובן עם החלטת ממשלה גורפת שממגנים את כל קו העימות וגם את קו העימות גולן

גבי נעמן:  אני חושב שהכותרת הזאת, תכנית 'מגן הצפון' היא תכנית מצוינת שיש לכתוב, לא פורום קו העימות, אלא קו עימות צפון והגולן

גבי נעמן:  אני חושב שזו הכותרת שצריכה להיות, הגולן הוא חלק מקו העימות, כמובן תשעה קילומטר, מה שצה"ל קבע

מיכאל ביטון: הצפון כולל את הגולן תמיד, מבחינתנו

מיכאל ביטון:  אנחנו גם נעשה דיונים ספציפיים על הגולן

איציק שמולי: בוקר טוב לכולם

איציק שמולי:  ברשותך, היושב ראש, אני רוצה להיות על תקן תושב הצפון ולאו דווקא ראש רשות מכיוון שאני גם ברשות שהיא ממוגנת

איציק שמולי:  קצת לספר לכם, חברי הכנסת החדשים, ארבע וחצי שנים אני בתפקיד, ארבע וחצי שנים אני שומע את הדיונים האלה, נמצא בדיונים האלה, חי את הדיונים האלה וסתם דיבורים בעלמא

איציק שמולי:       יש לי גם הצעות ייעול

איציק שמולי:  לדעתי הסיפור של מיגון אזרחי הצפון זו בעיה של משרד הביטחון, דבר ראשון

איציק שמולי:  הוא ממונה על האחריות לשמור במתקפה על אזרחי המדינה, בשביל זה יש פיקוד העורף

איציק שמולי:  או שסוגרים את פיקוד העורף אז יהיה תקציב, אבל הוא נכשל, מה לעשות

איציק שמולי:  במיגון הצפון ארבע וחצי שנים הוא לא עובד, לא הולך, לא מצליח לגייס את הכסף, כי הבעיה היא תקציבית

איציק שמולי:       אני חושב שיש לנו משרד שנקרא משרד לפיתוח גליל ונגב, צריך היום לתקצב דרך המשרד הזה ולהעביר את הכסף לראשי הרשויות והם ימגנו כי אחרת לא יקרה כלום

איציק שמולי:  אנחנו לפני שמונה חודשים ישבנו בעכו עם מבקר המדינה בעצמו שכתב ספר עב כרס, לצערי הוא לא הפך להיות רב מכר, על 500 מיליון שקל בעשר שנים למיגון הצפון שממנו עד לקדנציה הקודמת של הממשלה לא מומש כלום

איציק שמולי:  כלום, מחמישה מיליארד שקל

איציק שמולי:  מבקר המדינה כתב את הספר

איציק שמולי:       יש שתי אפשרויות

איציק שמולי:  אפשרות ראשונה זה באמת להביא מאיזה משרד אחר כי משרד הביטחון לא מצליח לתקצב את זה

איציק שמולי:  אפשרות שנייה זה כבר עכשיו, כבוד היושב ראש, למנות ועדת חקירה עתידית כי אני לתומי בתור תושב בארבע השנים האחרונות באמת חשבתי שמשרד הביטחון, הוא אינסטנציה מקצועית, הצבא הכי חזק בעולם, הוא יודע בדיוק מה קורה, כנראה הוא לא יכול לספר לנו את האמת, כנראה, ולכן די רגועים שם ואנחנו נדבר

איציק שמולי:  אממה? פסח, בשנייה אחת, באחת בצהריים, טה טה טה, 30 חתיכות

איציק שמולי:       בשנייה, בלי הכנה, בלי הודעה, בלי נפעיל אזעקה, בלי קחו בחשבון, ראשי הרשויות, הולך לקרואת משהו, תהיו מוכנים להרגיע את הציבור

איציק שמולי:  כלום, נאדה, צבא ההגנה לישראל לא יודע מה קורה

איציק שמולי:  מבולבלים, נתקשר לפה, נביא לפה, אנדרלמוסיה שלמה, וזה בלי שארגון לקח אחריות, בלי שאף ארגון לקח אחריות

איציק שמולי:  פעם אמרו חיזבאללה זה לא הצבא, זה גרילה

מיכאל ביטון: אייל, אנחנו באיחור, קצר, תגיד את הפואנטה

איציק שמולי: ולכן הפואנטה זה או מתקצבים את זה, או, כמו שהיושב ראש אמר – ואני מחזק אותו, עם כל הכבוד ויש לנו המון כבוד, חבר הכנסת מיכאל ביטון שמגיע לפה מירוחם, אני כבר לא יודע לספור את הפעמים שהיינו פה, בן אדם אחד לא יכול להוביל את זה

איציק שמולי:  אנחנו נבחרי ציבור בדיוק כמו חברי הכנסת, אני אומר לכם, אין פה ראש רשות אחת בצפון שאם היה מוכר את הסיפורים האלה לתושבים שלו היה נבחר

איציק שמולי:  הוא לא היה מתמודד

איציק שמולי:  זה לא יכול להמשיך ככה

משה דוידוביץ: אייל, אולי נעשה גדר בקו העימות ונכריז על עצמנו מדינה נפרדת, נגיד להם שיבואו עם ויזה אלינו

איציק שמולי: אז אני רוצה להגיד לך, משה, שהשלב הבא, ואמרתי את זה כמה פעמים ודיברנו על זה כמה פעמים, שהשלב הבא של תושבי הגליל כולם, שזה מיליון וחצי איש, זה לצאת לרחובות, להגן על עצמנו

איציק שמולי:  זה הכול, אין לנו ברירה אחרת

מיכאל ביטון: תודה לך, אייל

מיכאל ביטון:  ראדי, בבקשה

ראדי נג'ם: בוקר טוב, אני מברך על הביקור ולגעת בשטח, אני מקווה שזה יביא תוצאות

ראדי נג'ם:  אני מסכים עם כל מילה שדיברו כאן חבריי, אבל אני רוצה לגעת בבית ג'אן בגלל הייחודיות שלה, ומשה, תכליל אותי בגדר שאתה מדבר עליה

משה דוידוביץ: בוודאי

משה דוידוביץ:  אתם חלק בלתי נפרד מאיתנו, מה זאת אומרת?      

ראדי נג'ם: היישוב ממוקם, קודם כל היישוב לא מונגש מבחינת תחבורה, מבחינת הסדרי תנועה, והוא סמוך מדרום להייבה ולכן הוא פגיע, על כן אין שום מיגון מרחבי לתושבים

ראדי נג'ם:  המיגון הוא בבתים, בממ"דים וכמעט ל-45% אין מיגון ביישוב הישן

ראדי נג'ם:  לכן צריך לראות בבית ג'אן כיישוב שהוא חלק בלתי נפרד מתכנית המיגון שאנחנו מדברים עליה

ראדי נג'ם:  אני עשיתי כמה תרגילים עם פיקוד העורף וקיימים פערים וצריך לתפור חליפה ליישוב הזה

מיכאל ביטון: יש גם רעיונות שלא שמים בטון, נכנסים לחדר קיים

מיכאל ביטון:  יש כל מיני דברים, צריך לקדם גם את הרעיונות האלה

ראדי נג'ם: בסדר, אני מדבר, אדוני, על מיגון המרחב הציבורי

ראדי נג'ם:  צריך להביא את זה בחשבון גם

מיכאל ביטון: ראדי, תודה רבה לך

מיכאל ביטון:  יעל רון, חברת הכנסת לשעבר

מיכאל ביטון:  אנחנו שמחים שמצטרף אלינו חבר כנסת חדש בכנסת, שמעון רוט, ברוך הבא לכנסת וברוך הבא לדיון

משה שמעון רוט: קודם כל, רבותיי הנכבדים, אני רוצה להגיד, אני לא מדבר בשם עצמי כתחושה אישית, אבל גם כתחושה אישית וגם תחושה של הרבה מאוד אנשים במרכז הארץ שמרגישים שאתם עומדים בחזית ושאתם מגנים על כל המדינה בהרבה מובנים, גם במובן הביטחוני, אבל גם במובן הערכי

משה שמעון רוט:  אתם הפכתם להיות הסטנדרט של מה שנקרא יישוב, מה שנקרא ציונות, מה שנקרא נאמנות וכו'

משה שמעון רוט:      יש לי חדשות טובות בשבילכם

משה שמעון רוט:  החדשות הטובות זה שהיושב ראש, חבר הכנסת הנכבד, חבר הכנסת ביטון, זה אכפת לו בלב ובנפש, הוא חושב על זה

משה שמעון רוט:  אני לא יודע מחשבות, גילוי נאות, אבל אני שומע ממנו ואני שומע איך הוא אומר את הדברים, אכפת לו, הוא חושב על זה, 24 שעות, שבעה ימים בשבוע הוא חושב על הדבר הזה

משה שמעון רוט:  הוא חושב עליכם, הוא חושב על מה שאתם צריכים, והכי חשוב, הוא לא רק חושב, הוא גם מבין את זה

משה שמעון רוט:  הוא מבין את זה מהשטח, הוא בעצמו איש שטח, אחת המעלות שלו, ולכן הוא מבין את זה

משה שמעון רוט:  אלה החדשות הטובות

משה שמעון רוט:  החדשות הלא טובות בעניין הזה, שאין הרבה כמוהו

מיכאל ביטון: שהוא באופוזיציה

משה שמעון רוט: אז לכן המפגש הזה זה להרחיב, שלא רק חבר הכנסת ביטון ירגיש ככה, שכולם ירגישו ככה, ואני בוודאי ואני בטוח שגם גברתי וגם כל חברי הכנסת, עצם העובדה שהם באו לפה מראה שיש לנו נכונות ואני רוצה להיות השליח שלכם, להעביר את המסר לכל הוועדות, לא רק לוועדה הזאת, גם לוועדת הכספים וגם בכל הוועדות שצריך וגם במליאה בכנסת, להיות השליח שלכם והלוואי שאצליח בכך, תודה רבה

מיכאל ביטון: אשריך

מיכאל ביטון:  אנחנו ממש צריכים לסכם

מיכאל ביטון:  נציגי הממשלה רוצים להגיד משהו? הנציגים של מרכזי החוסן יפגשו אותנו בהמשך, שם ניתן להם לדבר

אלי רגב: בקצרה אני אגיד, קודם כל לגבי העניין של מיגון הצפון, אנחנו מכירים ואנחנו עם שר הפנים שותפים לגמרי להבנת הצורך

אלי רגב:  כמובן שיש גם את העניין של תשע רשויות בסיכון מיוחד שנמצאות פה בצפון בעניין רעד שגם בהן יש צורך לטפל, גם בנושא חיזוק מבנים וגם בנושאים אחרים

אלי רגב:  חלק מהדברים מצטלבים גם יחד, כלומר אפשר לפתור בעיה כשאתה ממגן את המבנה ואתה ככה גם מחזק אותו מפני רעד

אלי רגב:       פה מה שאני רוצה להציע לוועדה, בריכוז המאמץ באגפים המקצועיים כפי שאני רואה אותם, זה שני דברים

אלי רגב:  אחת, קודם כל לבוא היום ולבנות את העניין כתכנית מודולרית רב שנתית בסופו של דבר, כי אחרת לעשות את זה מדי שנה, בסופו של דבר זה לא יפתור את הבעיה ואנחנו ניקלע למצב שאנחנו נמצאים בו עכשיו, ומחויבות של תכנית רב שנתית היא שונה ואחרת

אלי רגב:  דבר שני, בתוך סדרי העדיפויות של תמונת המצב שבין כך שהממשלה תצליח בסוף להביא איזה שהוא פול של כנסת יש סדרי עדיפויות, הם חייבים להיות מוגדרים מראש, ויש לנו תכנית עם פיקוד העורף לעניין הזה

אלי רגב:  אני חושב שזה בעיקר קודם כל ללכת לערים הגדולות, שהן יהיו גם בתוך בנק המטרות של הצד השני כמו שלומי וכמו קרית שמונה בעדיפות ראשונה, לפחות בהתחלה

אלי רגב:       ודבר נוסף שהייתי רוצה לומר זה שאנחנו כמשרד הפנים בתכנית משותפת יחד עם פיקוד העורף ומשרד הביטחון בנינו תכנית שהשקענו בה למעלה מ-100 מיליון שקל כרגע לחזק את הרשויות עצמן, מעבר לעניין של המיגון כדי לתת מראש הנקרה לאורך כל גבול הצפון, כולל רמת הגולן, וגם בעוטף עזה, לתת פתרונות למוקדים הרואים, למרכזי ההפעלה, וכרגע אנחנו כאן כדי לתת סקירה לוועדה

אלי רגב:  אנחנו נמצאים בשני פערים משמעותיים, כרגע אחד דווקא זה אצל דוידוביץ, אנחנו רוצים שיהיה לו מרכז הפעלה מסודר ובקרית שמונה שאנחנו בתהליך סיום, כל היתר לצורך העניין כמעט כולו פתור

מיכאל ביטון: רגב, אתה משהו מיוחד, כי אתה גם היית יושב ראש ועדה קרואה אז אתה מבין את הצד השני

מיכאל ביטון:  איש מעשה

מיכאל ביטון: אני רוצה להגיד לאדוני ולפורום הנכבד הזה שיש כבר הרבה זמן סיסמה שהרשות המקומית היא לבנת היסוד

מיכאל ביטון:  אז לצערי כל משרדי הממשלה משתמשים בזה הרבה מאוד, כשהם מעבירים לנו את האחריות, בלי התקציבים, וגם לפעמים בלי הסמכויות, ולצערי אני חווה את זה, ואתם רואים את זה כאן עכשיו, עם משרד הביטחון בכבודו ובעצמו, שזה אף פעם לא היה, מה שאי אפשר להגיד על המשרד לביטחון לאומי

מיכאל ביטון:  אנחנו רואים את זה וליאור אמר את זה לגבי המוקדים הרואים וצוותי החירום ביישובים ומרכיבי הביטחון ב - - -     

מיכאל ביטון: אתה אחראי על הביטחון בכל המועצות האזוריות?      

מיכאל ביטון: כן

מיכאל ביטון: היית קב"ט מועצה אזורית?      

מיכאל ביטון: עשר שנים, הייתי גם מג"ד בצבא, עשיתי הרבה תפקידים בחירום וביטחון, ואני אומר לכם שאם השימוש בסיסמה הזו - - -     

מיכאל ביטון: אבל המאבק הזה הוא לא רק של קו העימות, אנחנו צריכים את ביבס והשלטון המקומי

מיכאל ביטון:  קולו לא נשמע בדבר הזה, אנחנו צריכים אותו דחוף

מיכאל ביטון:  אני חושב שהוא יפעיל אותו, זה חייב לצאת ברמה ארצית, זה לא קרב מקומי, זה קרב לאומי

מיכאל ביטון: אני מסכים לגמרי, אבל בקו העימות זה ממש צורך קיומי

מיכאל ביטון:  מכיתות כוננות דרך מרכיבי הביטחון, דרך כל המוקדים, כל הסינרגיה הזאת, הממלכה יוצאת ממנה - - -     

מיכאל ביטון: וזה כסף קטן, כיתות כוננות

מיכאל ביטון:  אנחנו סגרנו פה את כל היישובים ממש ב-300,000-200,000 שקל

מיכאל ביטון: וזה יעשה הבדל מהותי

מיכאל ביטון: הם הראשונים שמגיעים לאירוע ביטחוני והם סוגרים אירועים לפני כוחות התערבות

אורי פרידלנד: בוקר טוב

אורי פרידלנד:  אני אגיד מילה על מרכזי החוסן

אורי פרידלנד:  בתפקידך כשר במשרד הביטחון קיבלת החלטה חשובה של להקים את מרכזי החוסן לפני האשכולות

אורי פרידלנד:  ההצלחה היא באמת שהם נכנסו, קיבלנו תקציב ממשרד הביטחון, 450,000 שקל להקמה, מיליון לשנה ראשונה וחצי מיליון בשנה השנייה

אורי פרידלנד:  בשורה טובה שזה הרגל בדלת

אורי פרידלנד:  הביאו החלטת ממשלה באוגוסט 2022 לפתיחת מרכזי החוסן, כששמו את שני האשכולות שמייצגים - - -     

מיכאל ביטון: אתה יודע שמשרד הביטחון לא מייסד ומממן מרכזי חוסן, אבל במקום שאין איש הייה איש, אז לקחתי מהתקציב שלנו, אמרתי בוא נתחיל, נכניס את המשרדים להיריון

מיכאל ביטון:  הבריאות צריכים להביא, הרווחה, זה כסף שהיה מגיע לדרום ממשרדים אחרים

מיכאל ביטון:  הביטחון לא רצו לשלם על זה, ההנהלה, אבל אמרתי שחייבים להקים

אורי פרידלנד: נכון, זה הישג אדיר

אורי פרידלנד:  אז יש פה שני מרכזי חוסן שמייצגים 37 רשויות, בערך 15% מהרשויות בארץ

אורי פרידלנד:  שני האתגרים הם שהתקצוב של שני מרכזי החוסן ב-37 רשויות זה כמו מרכז חוסן של רשות אחת מקומית בדרום, עם סעיף עם כוכבית בהחלטת הממשלה שאומר שאפשר עוד 20% מהתקציב של כל מרכז חוסן להעביר למרכז חוסן אחר, אני כבר דואג

אורי פרידלנד:  והאתגר השני, שאמרו שהתקציב יעבור ב-23'

אורי פרידלנד:  אנחנו כבר בחודש מאי ויש שמועות שיהיה בסדר

מיכאל ביטון: לא, אבל יש התחייבויות שלא שולמו לכם, על העבר, זה משהו ששמעתי

אורי פרידלנד: אנחנו נגיש ויהיה בסדר, אני רגוע עם משרד הביטחון

אורי פרידלנד:  האתגר הוא שמשרד הבריאות, שאמור להעביר את הכספים ושותפים מספר משרדי ממשלה אז אין לנו שום הבטחה רשמית, עוד שום אמירה, הרשאה עתידית

מיכאל ביטון: לשנים הבאות

אורי פרידלנד: לעוד חודש, עוד חודש נגמר התקציב

מיכאל ביטון: מלול, אני ויאיר נדבר עם ארבל, כי אתה לא תוכל לצעוק עליו, או שכן? גם אתה יכול

ניסים ואטורי: דיברתם על תקציב, על התקציב מתחילים להצביע ב-22, זאת אומרת זה לא כבר נסגר, עכשיו עוד דנים בוועדות

ניסים ואטורי:  בוועדת חוץ וביטחון אני אנסה להתנות דברים, אני אלחם על זה, יש דברים - - -     

מיכאל ביטון: קדימה, קח לך את הדברים, את המיגון, את מרכזי החוסן, תעשה בקשה לדיון דחוף

מיכאל ביטון:       חברים, אנחנו ממשיכים את הסיור היום, הולכים לשטח, באנו לראות דברים בעיניים, אנחנו לא רוצים ישיבות, רוצים לראות בעיניים

מיכאל ביטון:       דבר שני, הוועדה קוראת לראש הממשלה, לשר האוצר ולשר הביטחון להגדיל במאות מיליונים את התקציב למיגון הצפון

מיכאל ביטון:  הדבר הזה הוכיח את עצמו, הוא התחיל בביצוע, זה יהיה מחדל לאומי אם לא נמגן את הצפון במהירות

מיכאל ביטון:       הוועדה קוראת למשרד הביטחון, הבריאות והרווחה להעמיד את כל ההתחייבויות הקודמות של מרכזי החוסן ולתקצב באופן ראוי את מרכזי החוסן שהם הערובה למוכנות אזרחית ולחוסן אזרחי וקהילתי, דבר שנותן עוצמה לצה"ל, מקטין אשפוזים, מקטין הליכה לבתי חולים

מיכאל ביטון:  כשיש מטפלים בקהילה אנשים לא מפונים לבתי חולים, נפגעי חרדה מטופלים בקהילה וגם הצוותים שעוסקים בטראומה מקבלים טיפול בזמן אמת

מיכאל ביטון:  נחסכים לנו הרבה דברים בדבר הזה

מיכאל ביטון:       אנחנו הולכים להוציא מכתב חירום של הוועדה עליו יחתמו ככל שנוכל רוב חברי הכנסת, ימין ושמאל, שיקראו בדיוק את הקריאה הזאת לראש הממשלה ולאוצר לתת את הדעת על 'מגן לצפון' לפני סגירת התקציב

מיכאל ביטון:  אני מבקש את עזרתכם, כל אחד בסיעה שלנו, להחתים לנו כמה שיותר, נשלח לכם דפים עם המכתב להביא לנו אותם חתומים

ניסים ואטורי: כולל ראשי רשויות

מיכאל ביטון: רשויות זה משהו אחר, הם יגידו

מיכאל ביטון:  אני מבקש ממך, איציק, לדרוש דיון דחוף בקבינט על המיגון, שאולי ישפיע על התקציב

מיכאל ביטון:  ממש להקצות שעה-שעתיים רק על 'מגן לצפון', מה המדיניות, מה הכיוון, לנסות משם להגדיל 200-100 מיליון לשנה, הדבר הזה ייתן פה אוויר

מיכאל ביטון:       תודה לכל מי שהגיע

מיכאל ביטון:  משה, תגיד דברי סיכום

משה דוידוביץ: קודם כל, אדוני היושב ראש, אני רוצה לומר לך שגם בשולחן הזה יש רוב לקואליציה, אם לא שמת לב

מיכאל ביטון: אין לי בעיה

משה דוידוביץ: שלושה חברי כנסת מהקואליציה

משה דוידוביץ:  זה רק מראה עד כמה ניתן להסדיר ולטפל באותן סוגיות בוערות וכואבות כל כך

מיכאל ביטון: זה בקונצנזוס

ניסים ואטורי: כולנו קואליציה עם הצפון

משה דוידוביץ: חבר'ה, במשלי כ"ט באין חזון יפרע עם

משה דוידוביץ:  אנחנו ראשי הרשויות פה קצנו בסיפורים, קצנו באמירות וקצנו בהבטחות

משה דוידוביץ:  היה פה שר האוצר, דיבר איתי שלוש פעמים מנכ"ל משרד ראש הממשלה, תכינו הצעת מחליטים

משה דוידוביץ:  ישבנו אני ועמיתיי ראשי הרשויות, כתבנו - - -     

מיכאל ביטון: קח את זה, תעביר לו

משה דוידוביץ: תן לי את זה גם

משה דוידוביץ:  כתבנו הצעת מחליטים מסודרת ללשכת רוה"מ

משה דוידוביץ:  הבטיח יוסי שלי לי אישית בשיחה שראש הממשלה יגיע לפה מיד אחרי עצמאות, לפני התקציב, כדי להסדיר את הדברים האלה

משה דוידוביץ:  אז אני לא אוהב לאיים, כי קצנו באיומים, התושבים שלנו יותר חשובים מכל משחק כזה או אחר פוליטי

משה דוידוביץ:  אני אחרי הישיבה הזאת ארים טלפון ואנחנו נקיים ישיבת ראשי הרשויות של פורום קו עימות ואם וכאשר אנחנו נראה שבתחילת השבוע הקרוב – הרי שעון החול אוזל, 28 במאי תקציב המדינה ייסגר ואם לא יהיה בתוך תקציב המדינה התקציב הזה לחיזוק הצפון אז הלכה השנה הזאת וכנראה גם השנה הבאה

משה דוידוביץ:       אז אנחנו נקבל החלטות אם וכאשר אנחנו לא נשמע בשורות בימים הקרובים

משה דוידוביץ:  ובימים הקרובים מבחינתי זה עד יום שני, אם צריך אנחנו נסגור כבישים, נסגור פה את הצפון, נסגור פה את הרשויות ולא רוצים שתבואו אלינו, אל תבואו אלינו

משה דוידוביץ:  גם אתה, חבר שלי, אל תבואו, לא רוצים לשמוע מכם

משה דוידוביץ:  אנחנו נכין את עצמנו לבד ואנחנו נפעל כפי שאנחנו רואים לנכון

משה דוידוביץ:  די, קצנו, תודה רבה

מיכאל ביטון: תודה לך, משה

מיכאל ביטון:       (בסיור)     

יוסי ברנס: צהריים טובים לכולם

יוסי ברנס:  זרעית זה יישוב שהוקם במסגרת מבצע 'סוס', בשנת 1967, היישוב בן 56, עוד מעט 57, מונה 84 משפחות, כאשר המשפחות מחולקות ל-48 מייסדים ועוד 36-35 משפחות של בנים ממשיכים שנקלטו פה ביישוב

יוסי ברנס:       מתוכננת כרגע הרחבה של עוד 41 בתי אב פה ביישוב, 41 משפחות, לקלוט משפחות מבחוץ כאשר המאפיין העיקרי של היישוב אצלנו זה יישוב מתבגר, זה אומר שהמייסדים הם בני 70 ו-80 כאשר אין לנו אוכלוסייה צעירה, מעט מאוד הבנים הממשיכים שהמשיכו פה

יוסי ברנס:  ואנחנו מתעסקים, עוד פעם אני אומר, במסגרת ההרחבה בלהביא 41 משפחות שהמשפחות יהיו צעירות עם ילדים שבסוף התהליך יהיו לנו קולות ורעשים של ילדים ביישוב ולא יישוב בשלבי גסיסה ושלבים שהוא נעלם מהמפה

יוסי ברנס:       מבחינה ביטחונית, מה שיש לנו מולנו זה הכפר מרווחין, מוצב כרכום, ג'בל בלאט

יוסי ברנס:  מה שאנחנו זוכרים, עד שנת 2000 מוצב כרכום זה ג'בל בלאט

מיכאל ביטון: אני הייתי בג'בל בלאט ב-87'

מיכאל ביטון:  הוא לא נראה ככה

יוסי ברנס: הוא לא נראה ככה

יוסי ברנס:  הנה הגנרטורים שם למעלה

יוסי ברנס:  בימים אלה מתבצע פרויקט שנקרא 'מגן הצפון', זה החומה הזאת, חומת הגבול שמחליפה את גדר הרשת האלקטרונית, מחליפה חומת אבן בגובה שישה מטרים, מעל החומה הזאת תהיה סבכה של רשת עם אלקטרוניקה למעלה שתמנע את החדירה ואמצעים תת קרקעיים שימנעו חדירה מתחת לפני הקרקע

יוסי ברנס:       היישוב זרעית לאורך כל השנים סבל מאירועים ביטחוניים

יוסי ברנס:  אם אנחנו הולכים להיסטוריה של היישוב אז בשנת 72' זוג הורים פה מהיישוב שחזר מבר מצווה בנהריה בעליות לכיוון היישוב חטף, בזמנו לא היה אר

יוסי ברנס: פי

יוסי ברנס: ג'י, חטף בזוקה ברכב וההורים נהרגו, השאירו שלושה יתומים

יוסי ברנס:  זה אחורה בהיסטוריה ועד החטיפה ב-2006 לאורך כל השנים סבלנו פה מהטרדות ביטחוניות מגזרת לבנון כאשר בשנים האחרונות אנחנו מודעים לזה, שכמו שאתם רואים את הבתים פה בכפרים, הבתים האלה מופללים, ידועים, מוכרים, אלה בתים שאנשים לא גרים בהם, אתם תראו כל הזמן אנשים מתצפתים משטח לבנון לשטח ישראל

יוסי ברנס:  לא תראו כביסה בבתים, לא תראו ילדים בבתים האלה, וילות ברמה מטורפת ואין אף אחד, אין נפש חיה

יוסי ברנס:  החלונות פונים לשטח ישראל ומתצפתים

יוסי ברנס:       הסמיכות לגדר

יוסי ברנס:  היישוב שלנו קרוב מאוד לגדר וכל אירוע מביא אותנו לזה שמנסים לחדור, מנסים להתקרב ליישוב

יוסי ברנס:  במסגרת מגן צפוני, המבצע לגילוי המנהרות, במרחב של זרעית, נמצאו שלוש מנהרות, שתי מנהרות קצרות ומנהרת הדגל של חיזבאללה, שכן תספיקו או לא תספיקו לבקר, לא יודע מה התכנית, אבל יש את מנהרת הדגל של חיזבאללה, מנהרה באורך קילומטר ובעומק של 70 מטר מתחת לפני הקרקע שבתכניות של חיזבאללה לכיבוש הגליל זרעית מהווה את אחת הנקודות החשובות מבחינתם

יוסי ברנס:      מבחינת מיגון, כל בתי האב הוותיקים, כל 54 בתי האב שיש לנו ביישוב, הם ללא מיגון

יוסי ברנס:  יש פה בסיס צבאי, אתם תיכף תעברו לידו, כל מה שיזלוג מהכיוון של חיזבאללה לכיוון השטח של הבסיס יזלוג פנימה לתוך היישוב והקרבה והסמיכות, כל אמצעי שהוא יורה נופל אצלי פה בתוך היישוב ויגרום לנו לנפגעים רבים

יוסי ברנס:  אין לנו זמן ומרחב מבחינת להתמגן, אנחנו בהגדרה אפס, אנחנו נשמע קודם את הפיצוץ אחרי זה נשמע את האזעקה, לא נשמע אזעקות ביישוב בגלל המגבלה של הטווחים הקצרים פה

יוסי ברנס:       מה שחשוב פה מבחינתי זה למגן כמה שיותר מהר את המשפחות הוותיקות

יוסי ברנס:  אני לא רואה בן אדם בן 80 יורד למקלט והולך לשהות במקלט תקופה ארוכה

יוסי ברנס:  בכל התחממות אנשים מנסים להגיע למקלט ולא מצליחים, לא מספיקים להגיע למקלטים האלה

קריאה: הזכרת את האוכלוסייה הצעירה

קריאה: אוכלוסייה צעירה

קריאה:  ביישוב הזה אפילו חילקו מכסות, אנשים לא כל כך מיהרו לבוא לגור פה, הרבה אנשים עזבו לכיוון המרכז

קריאה:  יש היום מגמה לבוא

קריאה:  פה מגרש במקום טוב שבית יכול לעלות שלושה-ארבעה מיליון שקל נמכר ב-200, 250, 300,000 שקל, פה מגרש באומדנים חצי מיליון שקל

קריאה:  בכל המקומות האלה המדינה צריכה לתת מגרשים באפס בשביל לעודד אנשים או לתת לרשות שתבחר איפה כן לעשות

קריאה:       סוף סוף ברוך ה' יש לנו 41 מגרשים שהצלחנו עם פרסום טוב ואוכלוסייה מבחוץ, בשבוע שעבר עשינו ועדת קבלה ראשונה עם 11 משפחות ויש לנו משפחות בקנה, אבל אתם צריכים לחשוב איך לעודד

קריאה:       אין פה לא מכולת, לא גן, לא כלום, בשביל לקנות שקית חלב הוא צריך לנסוע לשלומי

קריאה:  שקית החלב אמנם עלתה בשקל, אבל הדלק עלה בשני שקלים והוא צריך לשלם 17 שקל

קריאה:       (בהמשך הסיור)     

שלומי- רבש"ץ שתולה: ברוכים הבאים, אני שלומי, הרבש"ץ של שתולה, בתפקיד פה 20 שנה, ההורים שלי הם מהמייסדים פה של היישוב

שלומי- רבש"ץ שתולה:  עלו 13 משפחות בשנת 69'

שלומי- רבש"ץ שתולה:  היישוב כרגע מונה 90 משפחות שזה כולל הורים מייסדים שבאו מהיישוב אלגוש, בנים ממשיכים שאני חלק מהם, קיבלתי נחלה פה ביישוב, והרחבה קהילתית גדולה של 30 משפחות בעיקר מהציונות הדתית שהגיעו אלינו לפה לשתולה להרחבה

שלומי- רבש"ץ שתולה:      תושבים שמתפרנסים פה מתחום הביצים, מיכאל מכיר ויודע, המטעים שלנו ממש פה לאורך הגדר עם לבנון, אתם יכולים לראות את הלולים החדשים, לולי הרפורמה החדשים שקמו

קריאה: ביצי החופש

שלומי- רבש"ץ שתולה: כן

שלומי- רבש"ץ שתולה:  הגעתם לפרויקט הזה שנקרא 'קירות מדברים', זה חלק ממיגון הצפון

שלומי- רבש"ץ שתולה:  זה התחיל עם חומה של 300 מטר שהמח"ט הקודם בחר להציב פה מול שתולה במטרה לעצור ירי של טילים בכינון ישיר לכיוון שתולה

שלומי- רבש"ץ שתולה:  החומה מאוד הפריעה פה בעין לתושבים, החליטו ליפות את זה בכל מחיר, הבאנו אמנים בין-לאומיים שציירו פה על החומה, היה הפנינג מאוד יפה

שלומי- רבש"ץ שתולה:  התנאי היחיד שלנו לאמנים היה שאנחנו לא רוצים דברים מיליטנטיים, רוצים רק דברים אופטימיים של צמיחה ופריחה וזה המוטו של כל הפרויקט הזה

שלומי- רבש"ץ שתולה:  אתם יכולים לראות את הציור הזה של הנערה שמשקה את עץ הזית והעץ האמיתי ממשיך ופורח ממנו, זה המרכוז שלו וזה המוטו של כל הפרויקט הזה

שלומי- רבש"ץ שתולה:       אנחנו פה חלק משרשרת היישובים יחד עם זרעית ונטועה, הרבה מאוד מטיילים שבאים לפה בעיקר בסופי שבוע, הווילות והצימרים מלאים פה

שלומי- רבש"ץ שתולה:  לצערי באירוע האחרון, במטח הראשון חצי ברחו מערבה, למרות ששתולה זה יהיה המקום הכי בטוח בפעם הבאה כי הכול יעבור מעלינו

שלומי- רבש"ץ שתולה:       אנחנו נלך לראות את אחד הממ"דים, משרד הביטחון בנה לנו 42 ממ"דים בשנה האחרונה, אנחנו בין היישובים הראשונים שבנו להם

שלומי- רבש"ץ שתולה:  נרד פה 100 מטר לכיוון היישוב ותראו מבחוץ את הממ"דים איך שהם נראים

שלומי- רבש"ץ שתולה:  כל ההורים המייסדים קיבלו ממ"ד שהוא צמוד לבית